Source: http://www.jelka.sk/sk/cl/1/031012134327/Vseobecne-zavazne-nariadenie-Obce-Jelka--c-1-2012-o-poskytovani-socialnych-sluzieb--o-sp%C3%B4sobe-a-vyske-uhrad-za-socialne-sluzby
Timestamp: 2017-11-21 08:05:01+00:00
Document Index: 16669337

Matched Legal Cases: ['§ 4', '§ 6', '§ 11', '§ 72', '§ 80', '§ 48', '§ 41', '§ 74', '§ 74']

Všeobecne záväzné nariadenie Obce Jelka č.1/2012 o poskytovaní sociálnych služieb, o spôsobe a výške úhrad za sociálne služby | O OBCI : Obec Jelka ď»ż
VZN č.1/2012 dokument WORD
Návrh VZN vyvesený na úradnej tabuli v Obci Jelka dňa 10.09.2012.
VZN schválený Obecným zastupiteľstvom dňa: 26.09.2012
VZN nadobúda účinnosť dňa: 11.10.2012
Obecné zastupiteľstvo v Jelke zmysle § 4 odst.3 písm.p), § 6 a § 11 odst.4 písm.g) zákona č.369/1990 Zb. o obcenom zriadení, v znení neskorších predpisov a na základe ustanovení § 72 odst.2 a § 80 zákona č.448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní v znení neskorších predpisov (ďalej len „zákon o sociálnych službách), sa uznieslo na tomto Všeobecnom záväznom nariadení Obce Jelka .
(1) Toto všeobecne záväzné nariadenie Obce Jelka (ďalej len „VZN“) upravuje podrobnosti
a) o rozhodovaní a odkázanosti na sociálne služby,
c) o poskytovaní a zabezpečovaní opatrovateľskej služby,
d) o spôsobe a výške úhrady za poskytovanú sociálnu službu a za poskytovanie
(2) Sociálnou službou podľa tohoto VZN sa rozumie opatrovateľská služba ¹)
(1) Konanie o odkázanosti na sociálnu službu, opatrovateľskú službu a na sociálnu službu v zariadení pre seniorov sa začína na základe písomnej žiadosti fyzickej osoby o posúdenie odkázanosti občana na sociálnu službu.
(2) Žiadosť o posúdenie odkázanosti na sociálnu službu sa podáva Obci Jelka na Obecný úrad v Jelke .
(3) Obec Jelka rozhoduje o odkázanosti na sociálnu službu a o zániku odkázanosti na sociálnu službu, podľa odst.1 tohto článku, u fyzických osôb s trvalým pobytom v Obci Jelka
(4) Podkladom na vydanie rozhodnutia o odkázanosti na sociálnu službu je posudok o odkázanosti na sociálnu službu.(§ 48 až 51 zákona o sociálnych službách)
(5) Obec Jelka na základe lekárskeho posudku a sociálneho posudku vyhotovuje posudok o odkázanosti na sociálnu službu,ktorý obsahuje:
a) stupeň odkázanosti fyzickej osoby na pomoci inej fyzickej osoby,
s nepriaznivým zdravotným stavom v oblasti sebaobslužných úkonov, úkonov starostlivosti
o svoju domácnosť a pri základných sociálnych aktivitách
(1) Prijímateľ sociálnej služby je povinný písomne oznámiť Obci Jelka , Obecnému úradu v Jelke do 8 dní zmeny v skutočnostiach rozhodujúcich na trvanie odkázanosti na sociálnu službu a poskytovateľ sociálnej služby zmeny v príjmových a majetkových pomeroch rozhodujúcich na určenie výšky úhrady za sociálnu službu.
(2) Fyzická osoba, ktorá žiada o poskytovanie sociálnej služby je povinná na výzvu Obce Jelka zúčastniť sa na posúdení zdravotného stavu a opätovného posúdenia zdravotného stavu v termíne určenom lekárom.
Obec Jelka zabezpečí poskytovanie sociálnej služby tak, že uzatvorí zmluvu s budúcim poskytovateľom sociálnej služby, v ktorej sa budúci poskytovateľ sociálnej služby zaväzuje túto službu poskytnúť.
(1) Obec Jelka ako poskytovateľ sociálnej služby poskytuje sociálnu službu na základe podanej žiadosti o uzatvorenie zmluvy o poskytovaní sociálnej služby2.)
(2) Zmluva o poskytovaní sociálnej služby musí byť uzatvorená písomne a spôsobom,ktorý je pre prijímateľa sociálnej služby zrozumiteľný.Obec Jelka poskytne sociálnu službu osobe odkázanej na sociálnu službu, na základe zmluvy ³) o poskytovaní sociálnej služby,ktorú uzatvorí žiadateľ o uzatvorenie zmluvy o poskytovaní sociálnej služby a Obec Jelka .
(3) Podmienkou uzatvorenia zmluvy o poskytovaní sociálnej služby je rozhodnutie o odkázanosti na poskytovanie sociálnej služby, pokiaľ v tomto VZN nie je uvedené inak.
(4) V zmluve o poskytovaní sociálnej služby sa môžu dohodnúť aj ďalšie náležitosti podľa druhu sociálnej služby.Ak sa zmenia skutočnosti rozhodujúce na určenie úhrady za sociálnu službu podľa tohto VZN, poskytovateľ sociálnej služby a prijímateľ sociálnej služby sú povinní uzatvoriť dodatok k zmluve o poskytovaní sociálnej služby. Prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu, pričom výpovedná lehota nesmie byť dlhšia ako 30 dní.
(5) Obec Jelka ako poskytovateľ sociálnej služby môže jednostranne vypovedať zmluvu o poskytovaní sociálnej služby,
a) prijímateľ sociálnej služby hrubo porušuje povinnosti vyplývajúce zo zmluvy,
b) prijímateľ sociálnej služby neuzatvorí dodatok k zmluve o poskytovaní sociálnej služby,
c) obec rozhoduje o zániku odkázanosti fyzickej osoby na sociálnu službu.
Obec Jelka je povinná doručiť prijímateľovi sociálnej služby písomnú výpoveď s uvedením dôvodu výpovede. Výpovedná lehota je 30 dní.
(1) Opatrovateľská služba je terénna služba, ktorú poskytuje Obec Jelka v domácnosti prijímateľa sociálnej služby výlučne na území Obce Jelka v pracovných dňoch v čase od 08.00 hod. do 15.00 hod.
(2) Opatrovateľská služba sa poskytuje fyzickej osobe, ktorá má trvalý pobyt v Obci Jelka a je odkázaná na pomoc inej fyzickej osoby a je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách./príloha č.4 k zákonu č.448/2008 Z.z.
(3)Opatrovateľskú službu nemožno poskytovať fyzickej osobe,
za opatrovanie podľa osobitného predpisu
(4) Obec ako poskytovateľ opatrovateľskej služby je povinná zverejňovať informácie podľa
zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zabezpečovať ochranu osobných údajov.
Úkony sebaobsluhy, úkony starostlivosti o domácnosť
(1) Opatrovateľskou službou sa poskytujú úkony sebaobsluhy, úkony starostlivosti o
domácnosť a základné sociálne aktivity, dohľad pri úkonoch sebaobsluhy, starostlivosti o
svoju domácnosť a pri vykonávaní základných sociálnych aktivít /ďalej len dohľad//príloha
č.4 k zákonu č.448/2008 Z. z./
(2) Rozsah úkonov sebaobsluhy , úkonov starostlivosti o domácnosť a základné sociálne
aktivity na základe sociálnej posudkovej činnosti určuje obec v hodinách.
(3) Minimálny rozsah úkonov sebaobsluhy nesmie byť nižší, ako je rozsah zodpovedajúci
stupňu odkázanosti fyzickej osoby posúdený podľa prílohy č.3 zákona č.448/2008 Z.z. o
sociálnych službách.
(1) Výška úhrady za opatrovateľskú službu je stanovená v závislosti od času a doby
jej poskytovania.
(2) Výška úhrady za opatrovateľskú službu je: 0,50,- eur za jednu hodinu
poskytovaném opatrovateľskej služby podľa orientačného normatívu na čas potrebný na
vykonávanie úkonov opatrovateľskej služby./príloha č.1. k VZN/.
(3) Úhrada za opatrovateľskú službu v kalendárnom mesiaci sa určí podľa zodpovedajúceho
stupňa odkázanosti fyzickej osoby a rozsahu hodín poskytovaných úkonov v prepočte na
počet pracovných dní v príslušnom mesiaci.
(4) Prijímateľ opatrovateľskej služby je povinný uhradiť Obci Jelka úhradu
za poskytnutú opatrovateľskú službu najneskôr do 15.dňa kalendárneho mesiaca,
ktorý nasleduje po kalendárnom mesiaci, v ktorom mu bola opatrovateľská služba
poskytnutá.
(5) Občan je povinný platiť úhradu za poskytovanú opatrovateľskú službu podľa svojho príjmu
a majetku. Po zaplatení úhrady za opatrovateľskú službu musí prijímateľovi sociálnej
služby zostať mesačne z jeho príjmu najmenej 1,3 násobku sumy životného minima pre
jednu plnoletú fyzickú osobu podľa zákona č.601/2003 Z.z.o životnom minime a o zmene
(6) Úhrada za opatrovateľskú službu, spôsob je určenia a platenia úhrady sa určuje“Zmluvou o
poskytovaní opatrovateľskej služby“ v súlade s týmto nariadením.
Toto Všeobecné záväzné nariadenie Obce Jelka č. 1/2012 o poskytovaní sociálnych služieb, o spôsobe a výške úhrad za sociálne služby bolo schválené na zasadnutí Obecného zastupiteľstva vo Jelke dňa 26.09.2012 uznesením č. 11 c.,/2012/OZ-4
a nadobúda účinnosť po 15 dňoch od vyvesenia VZN na úradnej tabuli.
¹) § 41 zákona č.448/2008 Z.z.o sociálnych službách a o zmene a doplnení zákona č.455/1991 Zb. o
živnostenskom podnikaní (živnostenský zákon ) v znení neskorších predpisov
²) § 74 odst. 3 zákona č. 448/2008 Z.z. o sociálnych službách a o zmene a doplnení zákona
č.455/1991 Zb. o živnostenskom podnikaní (živnostenský zákon ) v znení neskorších predpisov
³) § 74 odst.7 zákona č. 448/2008 Z.z. o sociálnych službách a o zmene a doplnení zákona
č.455/1991 Zb. o živnostenskom podnikaní (živnostenský zákon ) v znení neskorších predpisov.